Marie Jahoda

Marie «Mitzie» Jahoda (født 26. januar 1907 i Wien, Østerrike, død 28. april 2001 i Keymer i Sussex) var en østerrikskfødt britisk sosialpsykolog. I Wien studerte hun Freuds og Jungs verker, og oppnådde doktorgraden ved Universitetet i Wien og ble tidlig anerkjent for sin forskning blant arbeidsledige i Marienthal nær Wien. Hun var kjent blant annet for å ha utarbeidet kategorier for ideell mental helse og for å ha undersøkt hvordan arbeidsledighet påvirker enkeltmenneskets psyke. Jahoda var en ledende sosialpsykolog i sin generasjon. 

Jahodas familie hadde jødiske bakgrunn, men foreldrene anså seg som uten tilknytning til det jødiske trossamfunnet. Hennes første bok, Die Arbeitslosen von Marienthal , ble publisert uten hennes navn fordi forlaget trodde at hennes jødiske navn ville tiltrekke ubehagelig oppmerksomhet. De fleste kopiene av boken ble brent av nazistene på grunn av Jahodas bakgrunn. I 1958 giftet hun seg med Austen Albu, Labour-politiker og medlem av parlamentet. Hun var tidligere gift med Paul Lazarsfeld i Wien. Hun var medlem av det sosialdemokratiske partiet og ble fengslet av austrofascistene 1936-1937, løslatt og utvist etter internasjonalt press med Leon Blum i spissen.Fryer, D. (1986). The social psychology of the invisible: An interview with Marie Jahoda. New ideas in Psychology, 4(1), 107-118. Mellom 1946 og 1958 bodde hun i USA, der hun arbeidet som forsker ved American Jewish Committee ved Columbia University og som professor for sosialpsykologi ved New York University. Hun var grunnlegger og direktør for Research Centre of Human Relations.

 Referanser 

 Litteratur 
 Biografi på nettstedet Feminist Voices  
 Biografi på nettstedet Jewish Women's Voices

Kategori:Britiske sosiologer
Kategori:Personer fra Wien